text: সূর্যোদয়ের প্রথম প্রহরে খাগড়াছড়িতে শহীদদের প্রতি শ্রদ্ধা নিবেদন – অপরাধ সংবাদ
  ১৬ ডিসেম্বর মহান বিজয় উদযাপন
  আল-মামুন,খাগড়াছড়ি:: খাগড়াছড়িতে ১৬ ডিসেম্বর সূর্যোদয়ের প্রথম প্রহরে মহান বিজয় দিবস উদযাপন উপলক্ষে ৩১ বার তোপধ্বনির পর পুষ্পমাল্য অর্পনের মধ্য দিয়ে জাতির শ্রেষ্ঠ সন্তানদের স্মরণ করে দিবসটির আনুষ্ঠানিকতা শুরু হয়। সোমবার সকালে চেঙ্গী স্কয়ার শহীদ বেদিতে এই শ্রদ্ধা নিবেদন করা হয়।
  তোপধ্বনি পর প্রথমে খাগড়াছড়ি জেলা মুক্তিযোদ্ধা ইউনিট কমান্ডার জেলা প্রশাসক প্রতাপ চন্দ্র বিশ্বাস ও সাবেক মুক্তিযোদ্ধা কমান্ডার রহিস উদ্দিন, টাস্কফোর্স চেয়ারম্যান ও এমপি কুজেন্দ্র লাল ত্রিপুরা,পার্বত্য চট্টগ্রাম সংরক্ষিত আসনের এমপি বাসন্তী চাকমার পক্ষে প্রতিনিধি দল,জেলা পরিষদ চেয়ারম্যান কংজরী চৌধুরী,জেলা প্রশাসক,খাগড়াছড়ি পুলিশ সুপার মোহা: আহমার উজ্জামান,সিভিল সার্জন ইদ্রিস মিঞা,পৌরসভার মেয়র রফিকুল আলম,জেলা পরিষদ সদস্য জাহেদুল আলম,জুয়েল চাকমা,শতরূপা চাকমা,উপজেলা চেয়ারম্যান শানে আলমসহ বিভিন্ন প্রতিষ্ঠান ফুল দিয়ে শ্রদ্ধা জানান।
  পরে সরকারী-বেসরকারী,সামাজিক সংগঠন,এনজিও,স্কুল-কলেজ বিভিন্ন রাজনৈতিক দলের পক্ষ থেকে শহীদ বেদিতে ফুল নিয়ে শ্রদ্ধা জানান।